MTLS บวกกว่า 3% นิวไฮตั้งแต่เข้าตลาดฯ ลุ้นทะลุแนวต้าน 43 บ.
MTLS บวกกว่า 3% นิวไฮตั้งแต่เข้าตลาดฯ ลุ้นทะลุแนวต้าน 43 บ. โดยล่าสุด ณ เวลา 15.43 น. อยู่ที่ 41.25 บาท บวก 1.25 บาท หรือ 3.12% สูงสดที่ 41.50 บาท ต่ำสุดที่ 40.25 บาท ด้วยมูลค่าซื้อขาย 856.50 ล้านบาท
4 ม.ค. 2561

ผู้สื่อข่าวรายงานว่า ราคาหุ้นบริษัท เมืองไทย ลิสซิ่ง จำกัด (มหาชน) หรือ MTLS ล่าสุด ณ เวลา 15.43 น. อยู่ที่ 41.25 บาท บวก 1.25 บาท หรือ 3.12% สูงสดที่ 41.50 บาท ต่ำสุดที่ 40.25 บาท ด้วยมูลค่าซื้อขาย 856.50 ล้านบาท ขณะที่ดัชนีตลาดหุ้นโดยรวมบวก 0.42%

ทั้งนี้ราคาหุ้นยังปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 26 พ.ย. 2557
ด้าน บล.เอเซีย พลัส ระบุในบทวิเคราะห์ (4 ม.ค.) แนะนำ “ซื้อ” โดยมีเป้าทำกำไรที่ 43.00 บาท และ Cut Loss ที่ 39.00 บาท MTLS ราคาดีดตัวขึ้นบนแนวรับเส้น EMA 25 วันได้อย่างเต็มเม็ดเต็มหน่วย โดยมี Volume พุ่งขึ้นเหนือค่าเฉลี่ย 5 วันเป็นแรงหนุน ประกอบกับเส้น EMA 75 และ 200 วันที่มีทิศทางเป็นบวกทั้งคู่ แสดงถึงโมเมนตัมขาขึ้นที่แข็งแกร่ง และเอื้อให้ราคาวิ่งขึ้นไปได้ต่อ
โดยมี RSI และ Stochastic ที่ต่างก็สามรถยืนเหนือระดับ 50 ได้ทั้งคู่ อีกทั้งมีสัญญาณบวกจาก MACD ที่พึ่งตัดเส้น Signal Line ขึ้นมาสดๆร้อนๆ ด้วยสัญญาณบวกเหล่านี้จึงประเมินราคามีโอกาสวิ่งขึ้นได้ต่อเนื่อง โดยในระยะสั้นประเมินแนวต้านไว้ที่ 40.50 และ 43.00 บาท ตามลำดับ
 